《游仙曲为张真人羽化而作 其三》
宋代·王称

晞发九旸城，濯足咸池津。松乔相邂逅，翼我登飙轮。

金天谒西母，紫府朝玉真。朝游扳曜罗，夕憩迩结璘。

空同仰真梵，愚浊惭下民。因之一缄札，稽首黄麒麟。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。